**ДОДАТНО ПОЈАШЊЕЊЕ 1**

**ПИТАЊE**

Молимо Вас за додатна појашњења у вези техничке спецификације за јавну набавку у отвореном поступку јавне набавке добара бр. 114-15-O - **набавка добара за одржавање хигијене, за потребе Клиничког центра Војводине.**

Техничком спецификацијом нисте прецизирали ваше потребе у погледу квалитета захтеваних добара. Иста је врло непрецизно одређена и онемогућава понуђаче да дају понуду која би била упоредива са другим .Захтевана добра нису описана на објективан начин у складу са члано 70-74 ЗЈН.

Молиумо Вас да нам прецизирате техничку спецификацију за захтеване производе наведену у обрасцу понуде на старни 31 до 36 конкурсне документације, тако што ћете дати појашњења за ставке под редним бројем :

11 до 13 – навести димензије захтеваних добара

16 – навести са колико ножева треба да буду захтевани жилети

17 – навести састав , односно описти ког квалитета треба да буде паста за зубе

18 – дати детаљнији опис , обзиром да не знамо о ком производу се ради

19 до 20 – навести колико пута треба да буду штепане тражене метле и којих димензија

23 - навести од које длаке треба доставити захтевани партвиш ( природне или вештачке )

30 – навести димензије крпе за под

34 – не смете захтевати марку производа ( треба навести средство за бељење)

36 до 41 – навести хемиски састав , односно описати производ који захтевате , обзиром да се на тржишту налази велики број ових добара различитог квалитета чија је цена формирана сходно захтеваном квалитеу. На тај начин ћете омогућити да понуде буду упоредиве .

42 , 44 – навести хемијски састав , односно описати захтевано добро , обзиром да Мега мах није средство широке потрошње , да би на основу тога знали који квалитет односно хемиски састав понуђено добро треба да задовољи

51 - навести хемијски састав , односно описати захтевано добро , обзиром да АXEL MATIK није средство широке потрошње , да би на основу тога знали који квалитет односно хемиски састав понуђено добро треба да задовољи

54 - навести хемијски састав , односно описати захтевано добро , обзиром да LANCER није средство широке потрошње , да би на основу тога знали који квалитет односно хемиски састав понуђено добро треба да задовољи

57 до 62 – навести хемиски састав наведених производа , односно да исте опишете обзиром да смо истражили тржиште и нисмо успели да пронађемо робну марко „Браво „ коју сте навели као добро за које захтевате одговарајући производ.

Сматрамо да сте овим нарушили начело једнакости понуђача и начело обезбеђења конкуренције **фаворизујући** понуђача који вам већ врши набавку наведених производа по уговору од претходне године.

Томе у прилог иде и захтев да понуђач у року од 7 дана испоручи и инсталира аутоматску централну пумпу за дозирање детерџента са појединачним дозерима за сваку веш машину , обзиром да досадашњи добављач има своје инсталиране пумпе.

Сходно изнетом молимо Вас да дате примерен рок за инсталирање нових пумпи , а не дискриминишући и ограничавајући.

Такође је неопходно да дате детаљан опис за наведене пумпе.

Подсећам Вас да је чланом 24 ЗЈН прописано да свако лице које има податке о постојању корупције у јавним набавкама дужно да о томе одмах обавести Управу за ајвне набавке , државни орган надлежан за борбу против корупције и надлежно тужилаштво.

Члан 54 став 12 ЗЈН каже да је комисија одговорна за законитост спровођења поступка .

Такође Вас подсећам да је чланом 169 став 1 тачка 5 ЗЈН предвиђена новчана казна за наручиоца у износу од 100.000,00 до 1.000.000,00 динара а за одговорно лице наручиоца 30.000,00 до 80.000,00 динара , ако не поштује одредбе о одређивању и коришћењу техничких спецификација и стандарда у складу са чланом 70-74 ЗЈН.

Молимо Вас да нам проследите одговор на захтевана појашњења до понедељка 25.05.2015. до 13 часова . У случају да иста не добијемо до наведеног рока бићемо принуђени да поднесемо Захтев за заштиту права понуђача и пријаву Управи за јавне набавке и надлежном тужилаштво.

 **ОДГОВОР:**

**Наручилац је у измени 1 конкурсне документације навео детаљну техничку спецификацију свих ставки које тражите.**

Рок за инсталирање аутоматске централне пумпе са дозерима је сасвим оправдан, пошто је претходни добављач пумпу инсталирао у року од 5 дана, а додатним захтевом који смо тражили пре покретања поступка од специјализоване фирме, добили смо одговор да је оптималан број дана за инсталирање ових пумпи 2 дана, тако да је и рок од седам дана који се тражи од понуђача сасвим оправдан,и у складу са тим сматрамо да је понуђач са којим се потпише уговор о набавци у могућности да испуни овај захтев у року који смо предвидели у конкурсној документацији. Због свега наведеног, сматрамо да ниједан понуђач није у фаворизованом положају, јер је свима дат и дужи рок од оног који је реалан за инсталирање поменутих пумпи.

Исто тако од дана достављања одлуке о додели уговора, изабрани понуђач има временски рок да се припреми до дана закључења уговора ( законски 8 дана).

Детаљан опис пумпи дат је у измени 1 конкурсне документације.

С поштовањем,

Комисија за јавну набавку

114-15-O